KIRJALLINEN KYSYMYS E-2256/02 esittäjä(t): María Sornosa Martínez (PSE) komissiolle. Tuki aurinkoenergialle ja lämpöenergialle Espanjassa.



Virallinen lehti nro 242 E , 09/10/2003 s. 0015 - 0016



KIRJALLINEN KYSYMYS E-2256/02 esittäjä(t): María Sornosa Martínez (PSE) komissiolle (24. heinäkuuta 2002) Aihe: Tuki aurinkoenergialle ja lämpöenergialle Espanjassa Espanjan tiede- ja teknologiaministeriö julkaisi äskettäin kaksi päätöslauselmaa, joilla luodaan säädösperusta aurinkoenergian ja lämpöenergian tukemiselle uusiutuvien energialähteiden edistämistä koskevan suunnitelman (BOE 74) puitteissa. Tähän liittyy myös pyyntö esittää hakemuksia tukien saamiseksi. Tukikelpoisia hankkeita käsittelevässä kappaleessa on lauseke, joka sulkee hakemusmenettelystä pois kaikki ne investoinnit aurinkoenergian hyödyntämiseksi (lämmön ja sähkön tuotanto), jotka toteutetaan erilaisten julkisten, kansallisten tai yhteisön hallintojen oikeudellisten tai lainsäädännöllisten velvoitteiden johdosta. Lauseke saattaa kuitenkin olla syrjivä sellaisessa oletetussa tapauksessa, jossa tietty kunta haluten soveltaa omaa paikallista Agenda 21:tä, antaa määräyksen laajentaa aurinkoenergiaa tuottavien laitteiden käyttöä. Tässä oletetussa tapauksessa puhdasta energiaa tuottavien laitteiden mahdolliset edistäjät joutuvat syrjityiksi, eikä heillä ole mahdollisuutta saada tiede- ja teknologiaministeriön antamien kahden päätöslauselman mukaisesti. Tästä saattaisi syntyä ristiriita sen välillä, mitä Euroopan unioni on päättänyt ja haluaa edistää ja sen, mitä jäsenvaltio, tässä tapauksessa Espanja, haluaa soveltaa. Ottaen huomioon, että - Espanjan tiede- ja teknologiaministeriön molemmat päätöslauselmat ovat saaneet innoituksensa uusiutuvia energialähteitä koskevassa valkoisessa kirjassa esitetyistä ohjeista, - Euroopan unionin kuudennessa kehysohjelmassa korostetaan nimenomaan vaihtoehtoisia energialähteitä kestävän kehityksen saavuttamiseksi, - Euroopan unionilla on nykyisin vakaa tukikehys tämäntyyppisten energialähteiden tukemiseksi (Altener, Save, Älykästä energiaa Euroopalle -ohjelma, jne.), - monet Euroopan unionin jäsenvaltiot ovat osoittaneet haluavansa täyttää Kioton pöytäkirjan lupaukset erityisesti ratifioimalla sen kokonaisuudessaan, kysyn seuraavaa: Eikö komissio katso, että näiden kahden aurinkoenergiaa koskevien espanjalaisen päätöslauselman kyseinen lauseke on selvästi ristiriidassa edellä esitettyjen kohtien kanssa ja että juuri nämä kohdat määrittävät uusiutuvia energialähteitä koskevan yhteisön nykyisen politiikan? Millä tavalla komission mielestä kyseinen poissulkeva lauseke, joka koskee yhteisön hallinnoilta tulevia oikeudellisia ja säädöksiin perustuvia määräyksiä, voi olla esteenä yhteisön tukien saamiselle? Mario Montin komission puolesta antamatäydentävä vastaus (25. marraskuuta 2002) Arvoisa parlamentin jäsen tiedustelee, ovatko Espanjan tiede- ja teknologiaministeriön valtiontuen saamiselle asettamat edellytykset esteenä yhteisön tuen saamiselle. Ympäristöalan valtiontukia koskevaa komission politiikkaa käsitellään yhteisön suuntaviivoissa valtiontuesta ympäristönsuojelulle(1). Kuten suuntaviivojen 32 kohdassa korostetaan, investoinnit uusiutuviin energialähteisiin rinnastetaan pakollisten yhteisön normien puuttuessa tehtyihin ympäristöinvestointeihin, ja siksi komissio kannattaa niitä ja sallii valtiontukien myöntämisen. Yhteisön tukia ei kuitenkaan voida rinnastaa valtiontukiin, sillä ne maksetaan yhteisön eikä jäsenvaltioiden talousarviosta. Siksi ei ole syytä katsoa, että valtiontukia koskevat Espanjan tiede- ja teknologiaministeriön päätelmät estäisivät saamasta yhteisön tukea. On kuitenkin huomattava, että jos hanke saa yhtaikaa valtion ja Euroopan yhteisön tukea, on sovellettava edellä mainittujen suuntaviivojen 74 kohdan määräyksiä, jotka koskevat tuen kasautumista. (1) EYVL C 37, 3.2.2001.